गौहर सुल्ताना ने पांच विकेट लेकर साउथ जोन की कराई वापसी
रायपुर| बाएं हाथ की स्पिनर गौहर सुल्ताना (540) की शानदार गेंदबाज के दम पर साउथ जोन ने नॉर्थ जाेन के खिलाफ शानदार वापसी की। राजधानी के अंतरराष्ट्रीय स्टेडियम में रविवार से शुरू हुए तीन दिवसीय वुमेंस इंटर जोनल टूर्नामेंट में नॉर्थ ने टॉस जीतकर पहले बल्लेबाजी करने का फैसला किया। ओपनर तानिया भाटिया (32) और लतिका कुमारी (23) ने पहले विकेट के लिए 57 रन जोड़े। दोनों खिलाड़ी इसी स्काेर पर आउट हुईं। इसके बाद नेहा तंवर (54) और रीमा (33) ने तीसरे विकेट के लिए 87 रन जोड़कर स्कोर 144 रन तक पहुंचाया। इसके बाद गौहर ने 41 रन के भीतर चार विकेट झटक नॉर्थ को बड़े स्काेर से रोक दिया। खेल खत्म होने पर टीम ने 92 ओवर में छह विकेट पर 197 रन बना लिए थे।
राजेश्वरी को चार विकेट
वहीं भिलाई खेले एक अन्य मैच में सेंट्रल जोन की स्पिनर राजेश्वरी (427) ने ईस्ट जोन को 174 रन पर रोक दिया। टॉस जीतकर पहले खेलने उतरी ईस्ट की ओर से प्रियंका ने 52 और मधुस्मिता ने 31 रन बनाए। दिन का खेल खत्म होने टीम ने 98 ओवर में 8 विकेट पर 174 रन बना लिए थे।
awa_Deva hin_Deva awa_Deva hin_Deva